Αξιολόγηση της ακρίβειας της υπολογιστικής τομογραφίας κωνικής δέσμης (ΥΤΚΔ) στην μέτρηση πάχους του λεπτού φλοιώδους οστού γύρω από πειραματικές χειρουργικές βλάβες σε γνάθους χοίρων σε σχέση με τις παραμέτρους ακτινοβολίας. In vitro μελέτη
Creators: name: Μπότσης, Χαρίσης Σταύρου
Publisher: name: Aristotle University of Thessaloniki
Year: 2021
Subjects: Υπολογιστική τομογραφία κωνικής δέσμης
Ακρίβεια γραμμικών μετρήσεων
Φλοιώδες οστικό πέταλο
Cone beam computed tomography
Thin cortical bone
Linear measurement accuracy

description: Η προεγχειρητική εκτίμηση αλλοιώσεων που εμφανίζονται στα οστά των γνάθων περιλαμβάνει την ακτινογραφική απεικόνιση της περιοχής. Οι παραδοσιακές τεχνικές ακτινογραφικής απεικόνισης (περιακρορριζική, πανοραμική και πλάγια κεφαλομετρική ακτινογραφία) αδυνατούν να δώσουν επάρκεια πληροφοριών. Οι περιορισμοί που προκύπτουν από τη δισδιάστατη φύση τους (αλληλοεπικάλυψη ανατομικών δομών, παραμόρφωση που εξαρτάται από την τοποθέτηση και την τεχνική λήψης) δεν αποτελούν ασφαλές υπόβαθρο για την ακριβή διάγνωση. Οι διαγνωστικοί αυτοί περιορισμοί αντιμετωπίζονται σε μεγάλο βαθμό με την εισαγωγή της υπολογιστικής τομογραφίας η οποία δίνει τη δυνατότητα απεικόνισης των οστικών βλαβών στις 3 διαστάσεις. Ένα παρακλάδι της συμβατικής υπολογιστικής τομογραφίας είναι η υπολογιστική τομογραφία κωνικής δέσμης (ΥΤΚΔ). Μερικά από τα πλεονεκτήματα της ΥΤΚΔ είναι η πολλαπλή ανασύνθεση τομογραφικών εικόνων, η δυνατότητα επιλογής πάχους τομής και η μειωμένη έκθεση του ασθενή στην ακτινοβολία σε σχέση με την Υπολογιστική Τομογραφία. Σκοπός της in vitro αυτής μελέτης ήταν η αξιολόγηση της ακρίβειας της ΥΤΚΔ στην εκτίμηση του πάχους του λεπτού φλοιώδους οστού γύρω από πειραματικές χειρουργικές βλάβες σε γνάθους χοίρων σε σχέση με τις παραμέτρους ακτινοβόλησης. Στην εργασία αυτή χρησιμοποιήθηκαν 8 ημιμόρια γνάθων χοίρων στα οποία δημιουργήθηκαν τεχνητές οστικές βλάβες, στα τοιχώματα των οποίων έγινε μια σειρά μετρήσεων πάχους του φλοιώδους πετάλου. Χρησιμοποιήθηκαν 6 διαφορετικά πρωτόκολλα ακτινοβόλησης το κάθε ένα με διαφορετικά εκθεσιακά χαρακτηριστικά (Voxel Size, kVp, mA). Κατά την διάρκεια των ακτινοβολήσεων τα δείγματα ήταν τοποθετημένα σε ακρυλικό ανάλογο μαλακών μορίων. Προέκυψαν 48 τομογραφικές ανασυνθέσεις, σε κάθε μία από τις οποίες πραγματοποιήθηκαν 4 μετρήσεις όπως οριζόταν από τον ακτινογραφικό οδηγό. Οι μετρήσεις έγιναν από δύο έμπειρους στην μελέτη τομογραφιών αξιολογητές χρησιμοποιώντας το πρωτότυπο λογισμικό του τομογράφου. Προηγήθηκε σύντομη εκπαίδευση των αξιολογητών στο λογισμικό του τομογράφου, ενώ πριν από τις συνεδρίες αξιολόγησης δόθηκαν γραπτές οδηγίες με την διαδικασία πραγματοποίησης των γραμμικών μετρήσεων. Πραγματοποιήθηκαν 4 κύριες συνεδρίες αξιολόγησης και μία επαναληπτική για την εκτίμηση της αξιοπιστίας των αξιολογητών. Παρά τις στατιστικά σημαντικές διαφορές που προέκυψαν στις γραμμικές μετρήσεις του πάχους του λεπτού φλοιώδους οστού σε ορισμένες εκ των θέσεων ενδιαφέροντος μεταξύ των πρωτοκόλλων ακτινοβόλησης, οι διαφορές δεν μπορούν να θεωρηθούν κλινικά σημαντικές. Η έντονη συμφωνία μεταξύ των εξεταστών επιβεβαιώνει την πολύ μεγάλη διαγνωστική αξία αυτής της απεικονιστικής μεθόδου. Προκύπτουν λοιπόν εικόνες υψηλής διαγνωστικής ακρίβειας με ταυτόχρονη μείωση της δόσης ακτινοβολίας για τον ασθενή σύμφωνα με της αρχή της ALADA (As Low As Diagnostically Acceptable).
description: The preoperative assessment of jaw bone lesions requires the radiographic imaging of the area. Conventional imaging techniques (periapical imaging, OPG, cephalometric imaging) are unable to provide enough information. Limitations arising from their two-dimensional nature (i.e. duplication of anatomical structures) are not a safe background for an accurate diagnosis. The use of tomography seems to provide solutions for such a diagnostic task, as it allows the examination of every single dimension separately. The evolution of conventional tomography has led to the development of cone-beam computed tomography (CBCT). The advantages of CBCT include the multiplanar reconstruction of images through special software, the selection of the slice thickness and the reduced patient exposure to radiation. The purpose of this in vitro investigation was to evaluate, through CBCT images, the accuracy of the linear measurement of the thin cortical bone, on experimental surgical defects with different exposure parameters. Measurements of the thin cortical plate of experimental surgical defects performed in 8 semi-mandibular segments of jaw pigs. Six irradiation protocols were used, each one with different exposure parameters (Voxel size, kVp, mA). During irradiation, the samples were placed in an acrylic soft tissue replica. Forty-eight tomographic reconstructions were performed and in each one 4 measurements were made as defined by the radiographic guide. The measurements were made by two experienced examiners using the original scanner software. The instructors were properly trained in computed tomography software, and before the evaluation sessions, written instructions were given on the process of performing linear measurements. Four rating sessions were performed and a repetitive one for the evaluation of the inter-rater and intra-rater reliability. Despite the statistically significant differences in linear measurements of thin cortical bone at certain sites of interest among radiation protocols, it is concluded that they were limited enough to be considered clinically significant. High intra-observer and inter-observer reliability confirmed the diagnostic value of CBCT. Therefore, images of high diagnostic accuracy are obtained with a simultaneous reduction of the radiation dose for the patient concerning ALADA (As Low As Diagnostically Acceptable).